المحتويات
يعرض لكم موقع إقرأ أفضل قصائد سمير صبيح ، و اشعار سمير صبيح مكتوبة قصيره ، و شعر سمير صبيح عتاب ، و شعر سمير صبيح غزل كتابه ، و سمير صبيح ياروحي كتابه ، و آخر قصيدة للشاعر سمير صبيح ، سمير صبيح ضاحي القريشي ولد في بغداد سنة 1970 في مدينة الصدر تحديداً وعاش في مدينة الصدر حتى سن الثالثة من عمره انتقل بعدها مع اهله الى منطقة جسر ديالى كبر سمير اسما وعنوانا واول مهرجان شعري اشترك فيه هو مهرجان الرباط حيث تفاجأ ان اسمه موجود بين عمالقة الشعر الشعبي في العراق بهذا المهرجان هنا احس سمير بما وصل اليه واحس بمسؤلية كبيرة قرأ سمير في المهرجان عدة قصائد منها قصيدة انة همومي وقصيدة اشكالولك عليه.
قصائد سمير صبيح
إليكم نبذه عن قصائد سمير صبيح :
احچي وياك وحدي
احجي وياك وحدي وانه تماموجود
واسولفلك عليه وانتمو يمي
واصيح
واشتكيلك
واصرخ من الاه
ولاچني اشتكيلكواحرگ بدمي
تلم بيه حطب لتگليالمَّن بيك
لان جاسك برد موكاتلك لمي
ولاگلبك عليه وتحزنمن ارتاح
وتغني من الگلب مناغرگ بهمي
فصمه آنه وتطمني وبساضوگ الماي
اصعد على التراب تكيف بطمي
واخضر ياخضار وعلىفوك الگاع
وينذل اليذمني ويصغربذمي
بس هيه المصيبه شوكتاكض الماي
وافك حلگ القفصويطيرن إچلمي
وادلي على الطعنيوقاصة الاسرار
واكسرها واطش علىالخلگ ضمي
واحط حد للقلقوالخوف والوهواس
واحاسبها الچفوف الكثرتبغمي
گبل شفت الطعني وگلتمو هاذ
وشفت دمي على سيفه وگلت مو دمي
سمير صبيح احركني كتلة حطب,
بيه ادفة وانه احتمل
وكيف حركني ودفة ..وطفاني بعد الحرك ..
كتله ضميرك صحة ؟
لا كال اريدك فحم !
مرتين راد اشتعل
وطبع السعادة دهن ..وماي انه ما ننجمع ..
شما ننخبط ننعزل
والخلك شعرة صفة ..
وقنعني ما تنكطع ..بين الخبل والخبل
وبروحي لكعة حزن..
من ابتسم ما تنمحي..وبلماي ما تنغسل
والفرحة طير بغصن..
اسهام الملامة وهلي ..
وعداي والمستحة
معقولة ماتنكتل
بعكازة اشوف الدرب …المرود كسرته بدي ..
والله استحي من الكحل
تمنيت اضل وحدي…
البدوي حياته تعب..ضيم وسموم وعطش
بس المهم منعزل
الي يطب معركة
ويطيح وسط العدو ..ويموت موتت شرف
خل الجسد ينسحل
اشلع ما اسد والغيهن الفتحات
اشلع ما اسد والغيهن الفتحات
الجانن بوب امس ما اسدهن الغيهن
والزمهن سرة باب العدل و الطيب
التسامح و الصلح اولهن الغيهن
الحصلته شنو من جانن مشرعات
يكثرن بالهلا وينطعن راعيهن
الملح ما دنكنله عيونهم وكحات
شبية و وين وجهي الكهوة تثنيهن
الزمله الدرب حدما يجي الدوار
الگمگم و الدلال كبالة اخليهن
وما الزم سعر ، شراي مو شراي
ابد ما اعامله ، شيطيني اطيهن
صم حنطة وشمرته ، والحمام آلاف
خاف ارجع و المهن وين الكيهن
افرط بلغنم ما فرطت بلخيل
فوك الخيل جني منصهد عليهن
جعت ما جوعتهن والزمن مضمار
بكل جيل اليجي يصهلن قوافيهن
قد يهمك :
- قصائد رشيد الزلامي
- قصائد ردينة الفيلالي مكتوبة
- قصائد خليل جبران
- قصائد جرير في الغزل
- قصائد حافظ ابراهيم
- قصائد جميل بن معمر
- قصائد توفيق زياد
- قصائد تراث مكتوبة
اشعار سمير صبيح مكتوبة قصيره
أجمل اشعار سمير صبيح مكتوبة قصيره :
اشكي ليا ذمم تنهي المعاناة
احلف يا بخت ينهي الرزايا
شبعنة من الخطب ومن الهتافات
شكثر كاع الوطن شبعت شظايا
عدنة جروح متكبعة بعبايات
ما عدنة اليسموهن صبايا
روعه الشاعر سمير صبيح
ادك عالروح محد يفتح الباب
نهار الليل وتخيل ظلامي
لا ميصير لا والناس لاعيب
هذن كلهن عطش ذبحن غرامي
خذت دور الفقير وكيفت بيه
شجاني وماخذت دور الحرامي
منو مثلي ….الثلج أمّنه ابجف الصيف
وكله ايدير باله اتلوحه الحروره
ومنو مثلي اعله نيته شلون طير الهور
إجّه ابلهفة وحنين …وما حضّه ابهوره
ومنو مثلي سكت…شاف الزرع مبيوك
ودره البوكات كلهه ابّيت ناطوره
ولو روحي ابنفسهه ….أتريد كلشي اتكول
أعضّ شفتي واكول ( الكاع محضوره)
على بختج يروحي مالي حيل الروج
وشراعي تعب والدفّه مكسوره
ولا ساحل بقه …وأدري الصخر ما ايطوف
حتى اتعب وادوّر ….صخرة مشموره
وعتبنه اعله الصبر….يا روحي مو عالعين
إذا ما ايصير سدّ….الدمعه معذوره
بقينة على الجبل رمايت سهام
ونزلت غيرنة تلم الغنايم
نصبر عالعطش ما نحفر البير
بس نحفر متر تطلع جماجم
من الكاروك غير يمر بالاعراس
بوجهة يروح لآحضان المأتم
شعر سمير صبيح عتاب
نماذج شعر سمير صبيح عتاب :
راضي بعيشتي ومرتاح وبخير
المهم عندي گلب يتحمل احزان
انه معاند زماني عناد صبير
يموت وينتهي وميگول عطشان
لتفكر تعال بغير تفكير
لأن باچر تجيني وتگلي ندمان
وأكدلك تجي لتگول ميصير
ولتگلي اطير وعندي جنحان
يحط اعلـ الشجر من يفحط الطير
مو شجرة السمه ومابيها اغصان
لسبب هجرك ادور ماكو تفسير
تريد اني اعتذرلك انت غلطان
اختلفت والسدر ينغسل بالميت
عكست والگطن يلوي الزناجيل
منو المن عليمن ليش منگول
انقبل عند البشر قربان قابيل
ويوسف ما طلع للآن بالبير
وتلطخنا سوة بدم المچاتيل
اذا لا ريح عدنه ولا اكو مرواح
اخذنا البوه بأسعار المحاصيل
اختلفت والاسد خلوه مرياع
الغنم تاهت ولا يحتاج تأويل
وهبل واللاة ردت هاي الايام
وردت ناس تركع للتماثيل
وخلينه العطش ناطور عالماي
بينه العيب مو عمية الغرابيل
عشر اظهور هذا الهم ورثناه
ونورثه الغيرنه التوهم گصاميل
جمر جوة الرماد وساكته النار
اقل نفخة الفراش يصير ابابيل
واجتك للحلگ لتعوفها تضيع
ولا تنطيها فرصة العالت تعيل
شعر سمير صبيح غزل كتابه
شعر سمير صبيح غزل كتابه :
تگلي اكتب عالغزل عن البنات
ياترافة تريدهه بشعري التفات
تگلي شعرك ليش اهات ودموع
انت حقك ماشفت خط الشروع
انت ساعة سين تعرفهه شتلوع
الغاية تعرفهه تعرف الهاونات
شعري فك عينه لگه گباله نطاق
وبندقية وسفري وحب العراق
حبله وحده والمواعيد التحاق
چان موعدهم يتم بالعارضات
شعري شاف الموت ما شاف الورود
لا بنفسج لا اغاني ولا وعود
الشاف ذولة گبالة يكتب عالخدود
شاف بعيونه التعوق والي مات
هناك عندي عيون ضلت ماتنام
حته يبقه براحته يطير الحمام
هناك عالستار عشت قصة غرام
چنت عاشگ راجمة من الراجمات
وخلي اسولفلك بعد عن الحصار
والدمار الصار مابعده دمار
ليل بغداد القصف سواه نهار
وخدج اطفال انتهوا بالحاضنات
وشرد اغازل جارتي ام ثوب الوحيد
تگلبه خاطر ثوبهه يبين جديد
تنتبهلي لبالهه بالهم شريد
خدود صفره شلون اگول موردات
مرة گتلهه احبچ شو بچت
وانه خايف خاف روحي تجاوزت
تبچي ثاري الحصة عدهه تأخرت
انسه ياحب عوفني ياذكريات
تريد اكتبلك غزل والغي العناء
وانه عشر اسنين گاضيهه بحذاء
هدومي طلبة وذاك من ذاك الشراء
فضل مني وعايش بهاي الحياة
انه ما احلم احب واهوه بجنون
قمة احلامي افصل بنطلون
اني لو مرتاح اكتب عالعيون
وعالشفايف والجفون الناعسات
من الصبح لليل اركض عالالف
بس طماطة وخبز ويخلص نتف
وانته مني تريد اكتب عالزلف
شلون ينده بالتراجي الغافيات
ويا علاقة اليوم مابيهه دغش
والعلاقة الطيبة تنشال بنعش
شتعتقد سوزان ترتاح لشلش
لو دهش كشاخ وتحبه نجاة
عدنه ليله تبيع بالوگفه دهن
وقيس حمال ويچد بس عالبطن
من سألت جوليت گالت بالسجن
روميو التعبان بايگ تايرات
وخلي يكتبلك دمع عيني اليسيل
عن بثينة وكتي يحچيلك قليل
عدهه ست اطفال صاروا من جميل
كلهم يجدون بالشارع حفاة
سمير صبيح ياروحي كتابه
سمير صبيح ياروحي كتابه :
ياروحي الايده بجمر
مو مثل الايده بماي
مليت من الحجي
الذيب غط الغنم
والراعي يعزف ناي
بفنجاني تقره وقرت
ضيم ومآسي وتعب
كتلهه هذا المضه
كالتلي هذا الجاي
وصحراء تكضي البقه
بس الرمل والشمس
ماتكله بيهه فياي
كتلهه هذا البشر
بصرخه بتديت العمر
وصرخات من ينتهي
ومحد يروح وياي
وين الخلل بلزمن
مدري الخلل بلبشر
محد يفسر هاي
الكبر خياله الضوه
ماشوفه نفس الحجم
غيري ليشوفه هواي
بس يلردت تبتعد
لاعندي حيل الصبه
وطيحتك مو بهداي
بدوي اعله بيت الشعر
للبيع ماينكتب
طبق الاصل حبي الك
مابدله بدنياي
واخر كلامي الك
وي الحار حار نكلب
وي البارد ابرد بعد
طبعي القديم انتهئ
قررت اصيرن ماي
آخر قصيدة للشاعر سمير صبيح
قصيدة كتبنه اعله الجرف للكبير سمير صبيح :
كـتبنه اعله الجرف اسماءنه بعـود
وحفضها الروج ذمــة بركبة الطين
وخلينه النوارس علحجي شهــود
ودفنه اسرارنه بـفي البساتيــــن
وغفينه الــــدمع بحضـان الضنـون
وحدر في الزلف نامـــــت سوالف
واخذنه امنلحــــزن كحلنه الجفون
وكطعنه الحيف من غصن الشفايف
السهر صيدة نسر وجفوفه العيون
امــان وينلزم بجفــوف خـــــــايف
لتمشي الامل بدروب الــوعــــود
ولتأمن جــرح بجفـــــوف سجين
وليغرك سماري وســــود الخدود
دم ابيض يصب من ينــــزف التين
وحرث كـــاع عينك وزرع النـــــوم
البالي الك مـــحد يطـــــــــــوله
ولتزغر النفس وبروحك اتلــــــوم
اذاكالـــوا نجــــم كلهم ننـــــوله
النســـر باليل يحسد طيرة البوم
السهم يكتل رغم شـــدة نحوله
شعر راسك طويل مغطي الزنود
الرمش مابي قليل وحافظ العين
عطش صحراء قيسه وعاين الجود
عطشها شما كبر بميته ايلين
وتعال انطيني اذانك خلي اوصيك
ولو مايمنه احد بس يسمعـــون
اسهام الماتموتك مــن تمر بيك
عله اسهام اليجن باجـر يـوعون
دليتك بعــد شتريد ادليــــــــك
كلتلك موسه هذا وهذا فرعون